PARLAMENTUL ROMÂNIEI

Camera Deputaților Senat

LEGE

pentru modificarea și completarea Legii energiei electrice și a

gazelor naturale, nr. 123/2012

Parlamentul României adoptă prezenta lege.

Articolul 1

 Legea energiei electrice și a gazelor naturale, nr. 123/2012, publicată în Monitorul Oficial al României, partea I, nr. 485 din 16 iulie 2012, cu modificările și completările ulterioare, se modifică și se completează după cum urmează:

 (1) La articolul 7^2, alineatul (2) se modifică și va avea următorul cuprins:

,,(2) Dacă plângerea privește activitatea unui prestator de servicii/de activități, competența de soluționare aparține exclusiv A. N. R. E.. Plângerea adresata A. N. R. E. de către reclamant va cuprinde obligatoriu informații privind denumirea prestatorului de servicii/activități, motivele pe care se întemeiază plângerea, precum și factura emisă în temeiul contractului de furnizare sau, după caz, înscrisul emis în baza acestuia de către prestator, care aduce atingere drepturilor reclamantului. Plângerea se soluționează în termen de 4 zile de la înregistrare."

 (2) La articolul 7^2, după alineatul (2) se introduce două noi alineate, alineatul (21) și articolul (22), cu următorul cuprins:

,,(21) Pe perioada soluționării plângerii prevăzute la alineatul (2), se suspendă obligația de plata a soldului datorat în baza facturii care face obiectul plângerii.

(22) Plângerile soluționate de A. N. R. E. definitiv pot fi deduse inclusiv judecății la instanțele judecătorești de la sediul prestatorului de servicii/activități.”

 (3) La articolul 102^2, alineatul (2) se modifică și va avea următorul cuprins:

,,(2) Daca plângerea privește activitatea unui prestator de servicii/de activități, competenta de soluționare aparține exclusiv A. N. R. E. Pentru a facilita procesul de soluționare, plângerea adresată A. N. R. E. de către reclamant va cuprinde obligatoriu, informații privind denumirea prestatorului de servicii/activități, motivele pe care se întemeiază plângerea, precum și factura emisă în temeiul contractului de furnizare sau, după caz, înscrisul emis în baza acestuia de către prestator, care aduce atingere drepturilor reclamantului. Plângerea se soluționează în termen de 4 zile de la înregistrare."

 (4) La articolul 102^2, după alineatul (2) se introduc două noi alineate, alineatul (21) și alineatul (22), care vor avea următorul cuprins:

,,(21) Pe perioada soluționării plângerii prevăzute la alineatul (2), se suspenda obligația de plata a soldului datorat în baza facturii care face obiectul plângerii."

(22) Plângerile soluționate de A. N. R. E. definitiv pot fi deduse inclusiv judecății la instanțele judecătorești de la sediul prestatorului de servicii/activități.”

Articolul 2

 (1) La data intrării în vigoare a prezentei legi, orice dispoziție contrară se abrogă.

 (2) În termen de 10 de zile de la intrarea în vigoare a prezentei legi, Autoritatea Națională de Reglementare în domeniul Energiei, elaborează și aprobă regulamentul-cadru de soluționare a plângerilor.

 Această lege a fost adoptată de Parlamentul României, cu respectarea prevederilor art. 75 și ale art. 76, alin. (2) din Constituția României.

Președintele Camerei Deputaților Președintele Senatului